Risku vadība

Risku vadība – proaktīva kvalitātes vadības pieeja galvenokārt saistībā ar drošības jautājumiem un slimnīcas mērķu īstenošanu.

1. **Risku vadības pamatprincipi**
   1. Risku vadība slimnīcā tiek ieviesta un īstenota, ņemot vērā, ka:

* Slimnīcas darbība un mērķu sasniegšana ir saistīta ar riskiem
* sistēmiska risku vadība veicina slimnīcas mērķu sasniegšanu, mazina risku iestāšanās varbūtību un/vai ietekmi vai nodrošina, ka šī riska varbūtība un/vai ietekme nepieaug
* efektīva risku vadība ļauj savlaicīgi paredzēt un novērst potenciālu kaitējumu slimnīcas reputācijai, finanšu situācijai un operatīvajai darbībai, kā arī ļauj nodrošināt atbilstību tiesību aktu prasībām un labai pārvaldības praksei.
  1. Risku vadības process ir nepārtraukts un regulārs stratēģiskas nozīmes process slimnīcā
  2. Risku vadība tiek plānota, ieviesta un pilnveidota atbilstoši slimnīcas vidēja termiņa darbības stratēģijai.
  3. Risku vadība slimnīcā balstās uz trīs aizsardzības līniju principu: primārā risku vadība (pirmā aizsardzības līnija), risku vadības procesa uzraudzība un kontrole (otrā aizsardzības līnija) un neatkarīgas pārliecības sniegšana (trešā aizsardzības līnija):
     1. **Pirmā aizsardzības līnija**: risku identificēšana, novērtēšana, risku mazināšanas un kontroles pasākumu noteikšana un īstenošana (iesaistītie darbinieki, vadītāji, kvalitātes un sūdzību komisija)
     2. **Otrā aizsardzības līnija**: risku vadības procesa uzraudzība (galvenā māsa, galvenais ārsts)
     3. **Trešā aizsardzības līnija**: neatkarīga pārliecības sniegšana( procesā neiesaistīts auditors) sniedz neatkarīgu novērtējumu slimnīcas valdei par slimnīcas būtisko risku pārvaldību.

1. **Risku klasifikācija**
   1. **Drošības riski** – pacientu drošības riski t.i. ar pacientu veselības aprūpi sniegšanu saistīti nelabvēlīgi notikumi;
   2. **Operatīvās darbības riski** – ārstniecības un aprūpes procesu nodrošināšanas, infrastruktūras uzturēšanas un ekspluatācijas riski;
   3. **Finanšu riski**, tai skaitā nodokļu, slimnīcas finanšu stabilitātes nodrošināšanas, budžeta plānošanas un kontroles, darījumu slēgšanas un kontroles u.c. riski;
   4. **Tiesiskie riski**, tai skaitā juridiskie, atbilstības, iepirkumu, korupcijas un interešu konflikta, fizisko personu datu aizsardzības u.c. riski;
   5. **Stratēģiskie riski**, tai skaitā stratēģiskās plānošanas, investīciju projektu īstenošanas, reputācijas, jaunu attīstības virzienu plānošanas un ieviešanas u.c. riski.
2. **Risku vadības procesa galvenie soļi**
   1. **Risku identificēšana**. Risku identificēšana ir process, kurā noskaidro, kāds risks vai drauds pastāv vai var iestāties nākotnē un ietekmēt pacientu drošību, slimnīcas darbību un mērķu sasniegšanu. Neatkarīgi no konkrētu risku vērtējumiem un veiktajiem kontroles pasākumiem, lēmumu pieņemšanā slimnīcā par **prioritāru risku uzskatāms pacientu drošības apdraudējums.**
   2. **Riska apetītes noteikšana** Risku apetīte ir risku radītā ietekme (sekas), ko slimnīca ir gatava pieņemt, lai sasniegtu tās noteiktos mērķus, apzinoties, ka ne visus riskus ir iespējams mazināt un, ka risku tālāka mazināšana var nebūt lietderīga.
   3. **Risku reģistra izveidošana**. Risku reģistru uztur un, pamatojoties uz pieejamo informāciju un norādēm (piemēram, informāciju par incidentiem, izmaiņām saistošajos normatīvajos aktos, saņemtajiem ziņojumiem un sūdzībām no pakalpojumu saņēmējiem), regulāri atjauno kvalitātes un risku vadības grupas vadītājs
   4. **Risku novērtēšana**. Risku novērtēšana ir process, kurā izvērtē riska potenciālo ietekmi un riska iestāšanās varbūtību, tādējādi nosakot būtiskos riskus.
   5. **Risku mazināšanas un kontroles pasākumu noteikšana un īstenošana**. Risku mazināšanas un kontroles pasākumi ir aktivitāšu kopums, kas tiek īstenots, lai pārvaldītu identificētos riskus. Pasākumi tiek plānoti un ieviesti atkarībā no risku novērtējuma rezultātiem un to ietekmes.
   6. **Risku ziņošana** ietver kvalitātes un risku vadības grupas regulāru ziņošanu par risku vadības procesa norisi valdei
3. **Risku vadības procesa koordinēšana un kontrole**.

Valde ir atbildīga par risku vadības procesa izveidi kopumā un risku vadības procesa darbību apstiprina kvalitātes un risku vadības politikas īstenošanai nepieciešamos dokumentus.